વસુધા વેણુગોપાલ, નવી દિલ્હી: આજે ગુજરાતની વિધાનસભા ચૂંટણીનું પરિણામ જાહેર થશે. રાજ્યમાં આ વખતે થયેલી ચૂંટણી ખાસ્સી દિલચસ્પ રહી અને તેની ચર્ચા આખી દુનિયામાં થઈ. જોકે, સૌથી ખાસ વાત એ રહી કે ચૂંટણીનો જંગ જેટલો જમીન પર લડાયો તેના કરતા પણ વધારે સોશિયલ મીડિયા પર લડવામાં આવ્યો. વિકાસ ગાંડો થયો છેથી લઈને હાર્દિકની કથિત વીડિયો ક્લિપ અને નેતાઓના નિવેદનોની મજાક જેવા ટોપિક પર સોશિયલ મીડિયા ધમધમતું રહ્યું.